
Projekti „ Narva piirkonna ühise turundusstrateegia koostamine piiriäärse regiooni tasakaalustatuks ja jätkusuutlikuks arenguks” omafinantseerimise kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Narva-Jõesuu Linnavalitsusega valmistab ette projektitaotlust „Narva piirkonna ühise turundusstrateegia koostamine piiriäärse regiooni tasakaalustatuks ja jätkusuutlikuks arenguks”. Taotlus esitatakse Norra-EMP regionaalarengu toetuse skeemi I prioriteedi „Kohaliku ja regionaalse koostöö edendamine ja avaliku sektori organisatsioonide haldusvõimekuse arendamine” II vooru. Projekti juhtpartneriks on Narva linn, partneriks on Narva-Jõesuu linn. Projekt kestab 16 kuud (2009-2011). 
Toetusskeemi raames on toetatavateks tegevusteks kohaliku ja regionaalse koostöö edendamine ja avaliku sektori organisatsioonide haldusvõimekuse arendamine, sh tegevused, mis on suunatud kohaliku omavalitsuse üksuste, omavalitsusliitude ja maavalitsuste arendusalase haldusvõimekuse, kompetentsuse ning koostöövõime tõstmisele, eelkõige läbi partnerluse teiste EMP ja EFTA liikmesriikide (eriti toetusskeemi doonor-riikide – Norra, Islandi, Liechtensteini) kohalike ja regionaalsete võimuorganite ja nende liitudega.
Projekti peamiseks ideeks on Narva piirkonna turundusstrateegia koostamine.
Narva piirkonna  turundusstrateegia hõlmab kahte kohalikku omavalitsust: Narva linna ja Narva-Jõesuu linna. Piirkonna eripärasus seisneb selles, et asudes Venemaa piiri läheduses omab piirkond suurt turismi ja investeerimise potentsiaali, kuid ei oma ühtset turundusstrateegiat, ühtset kohalike- ja välisinvestorite teenuste pakkumisi, mis on majandussurutise perioodil hädavajalik piirkonna majanduse toetamiseks ja arenguks.
Projekti üldine eesmärk: Narva piirkonna kahe kohaliku omavalitsuse -Narva linna  ja Narva-Jõesuu linna haldusvõimekuse, kompetentsuse tõstmine ja koostöövõime tugevdamine avalike teenuste arendamiseks ja piirkondade arengulahenduste väljatöötamiseks. 

Projekti otsene eesmärk: Narva piirkonna ühtse turundusstrateegia koostamine eesmärgiga   leida kompleksseid ja sünergilisi  lahendusi Narva piirkonna (Narva ja Narva-Jõesuu) arengulahenduste väljatöötamisel turismi-, ettevõtluse- ja investeerimisvaldkonnas. 

Ühtne turundusstrateegia väljatöötamisel teostatakse järgmist:

· piirkonna potentsiaalsete võimaluste uurimine ettevõtlus-, turismi-, investeerimis- valdkonnas, nn mapping/ kаardistamine,
· parimate Norra praktikate väljaselgitamine turustamisel ettevõtlus-, turismi-, investeerimisvaldkonnas,
· ühtse piirkonna turundusstrateegia väljatöötamine, mis sisaldab sh ka eraldiseisvaid turunduskavasid iga haldusüksuse ning valdkonna kohta ning samas ühendab, täiendab ja tasakaalustab igaühte,
· Piirkonna, iga haldusüksuse ning valdkonna kohta eraldi imago strateegia (sh brändingu) väljatöötamine, brändi kasutamise juhendi ja stiiliraamatu koostamine.
Projekti kogumaksumus on ligikaudu 1 500 000 EEK. Partnerite panus kokku on 150 000 EEK,  ehk 15%, millest Narva linna omafinantseering moodustab 100 000 EEK ja Narva-Jõesuu kaasfinantseering on 50 000 EEK. 
Norra-EMP toetusskeemi kohaselt peavad projekti partnerid algul ise kõik projekti kulud katma. Narva linna eelarves ei ole neid vahendeid ette nähtud ja toetus laekub alles peale projekti vahearuannete ja lõpparuande esitamist. Seetõttu on vaja võtta sildfinanseeringut summas 800 000 EEK 2010-2011 aastatel projekti tegevuste katmiseks. 
Narva Linnavolikogu otsusega on vaja kinnitada projekti omafinantseering ja anda Linnavalitsusele luba võtta sildfinantseeringut projekti kulude katmiseks.
2. ÕIGUSLIKUD JÄRELDUSED

Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

3. OTSUS

3.1 Kinnitada projekti „Narva piirkonna ühise turundusstrateegia koostamine piiriäärse regiooni tasakaalustatuks ja jätkusuutlikuks arenguks” omafinantseering 100 000 EEK ulatuses.
3.2  Projekti positiivse rahastamise otsuse korral Narva Linnavalitsusel näha ette omafinantseering 2010. aasta linna eelarves summas 100 000 EEK.

3.3 Lubada  Narva Linnavalitsusel taotleda projekti positiivse rahastamise otsuse korral laenu võtmist sildfinantseeringu katmiseks 2010 aastal 400 000 EEK ja 2011 aastal 400 000 EEK, kokku 800 000 EEK ulatuses.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

